Axel Strøbyes første store filmrolle kom med filmen ''[[Den sidste vinter]]'' fra [[1960]], et drama om besættelsestiden. Filmkarrieren tog mere fart i løbet af dette årti ved hans medvirken i film som ''[[Den grønne elevator]]'' ([[1961]]), der var den egentlige begyndelse på det komiske rollefag, der efterhånden blev hans kendetegn. Andre velkendte film fulgte efter, bl.a. ''[[Han, hun, Dirch og Dario]]'' samt serien ''[[Min søsters børn]]''. Dernæst har han også medvirket i ''[[Dyrlægens plejebørn]]'' fra [[1968]] hvor han spiller cirkusdirektøren Don Pedro som tilsyneladende har gjort Kirsten ([[Lone Hertz]]), som har optrådt som artist i hans enmastede cirkus, gravid. Don Pedro er et kapitel for sig selv og hver gang talen drejer sig om bryllup går han i panik.
Personbillede_savnes Kunst